PATVIRTINTA

Šilutės r. Žemaičių Naumiesčio gimnazijos

direktoriaus 2025 m. kovo 5 d.

įsakymu Nr. U1- 54

**RESPUBLIKINIO (NUOTOLINIO) 5-6 KLASIŲ MOKINIŲ**

**ANGLŲ KALBOS VAIZDO ĮRAŠO KONKURSO**

**„ANGLŲ KALBA REALIAME GYVENIME“**

**(*English language in real-life situations*)**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio (nuotolinio) 5–6 klasių mokinių anglų kalbos vaizdo įrašo konkurso „Anglų kalba realiame gyvenime“ (English Language in Real-Life Situations) nuostatai reglamentuoja konkurso tikslus ir uždavinius, dalyvius, organizavimo, vykdymo ir vertinimo tvarką, dalyvių apdovanojimą, konkurso rengėjus.

**II SKYRIUS**

**KONKURSO TIKSLAS IR UŽDAVINIAI**

2. Tikslas – plėtoti 5–6 klasių mokinių anglų kalbos komunikavimo kompetencijos gebėjimus.

3. Uždaviniai:

* 1. skatinti mokinių domėjimąsi anglų kalba;
  2. gilinti mokinių anglų kalbos žinias;
  3. parodyti mokiniams kalbos mokėjimo prasmingumą;
  4. ugdyti kūrybiškumo ir komunikavimo kompetencijas.

**III SKYRIUS**

**KONKURSO DALYVIAI**

4. Konkurse gali dalyvauti 5–6 klasių mokiniai (grupė iki 5 mokinių).

5. Vienas mokytojas su mokinių grupe parengia **vienos** komunikavimo (dialogo) situacijos vaizdo įrašo filmuką anglų k.

6. Konkurse negali dalyvauti konkursą organizuojančių mokyklų komandos.

**IV SKYRIUS**

**KONKURSO ORGANIZAVIMO IR VYKDYMO TVARKA**

7. Konkurso organizatoriai: Šilutės r. Žemaičių Naumiesčio gimnazija, Palangos „Baltijos“ pagrindinė mokykla.

8. Konkurso partneriai: Šilutės rajono Švietimo pagalbos tarnyba.

9. Konkursas vyks 2025 m. balandžio mėnesį, nuotoliniu būdu.

10. Būtina mokytojų, vadovaujančių konkurso mokinių veikloms, registracija www.semiplius.lt sistemoje nuo **š. m. kovo 10 d.** iki  š. m. **kovo 31 d**. (veiklos pažyma išduodama ir informacija teikiama tik užsiregistravusiems).

11. Atsakingas mokytojas atsiunčia įkelto į <https://www.youtube.com>  dialogo (filmuko) nuorodą, iki 2025 m. balandžio 30 d. elektroniniu paštu jbeitiene@gmail.com Laiške su nuoroda taip pat parašykite mokyklos pavadinimą, mokytoją, kontaktinį telefoną, vaizdo įrašo pavadinimą ir klasę.

12. Pateikdama paraišką dalyvauti renginyje, mokykla-dalyvis sutinka, kad:

* 1. dalyvio duomenys būtų tvarkomi renginio organizavimo tikslais;
  2. renginio metu sukaupta vaizdinė ir garsinė medžiaga informaciniais tikslais būtų viešinama internetinėje erdvėje.

**V SKYRIUS**

**KONKURSO SĄLYGOS IR VERTINIMO TVARKA**

13. Kiekviena konkurse dalyvaujanti komanda parengia po **vieną** pokalbio vaizdo įrašą anglų kalba. **Temos:** susipažinimas (making friends), laisvalaikio planavimas (planning, rejecting a suggestion, suggesting an alternative), patarimo davimas (giving advice), kelio nuorodos (giving directions), informacijos sužinojimas (detailed information about tourist places), praleisto savaitgalio aptarimas (talking about the weekend), kavinėje (in a restaurant), parduotuvėje (in a shop).

14. Situacijos filmuojamos gyvenimiškose, realiose aplinkose. Kalba aiškiai suprantama.

15. Vaizdo įrašo trukmė ne mažiau 2-5 min.

16. Įrašų pateikimo tvarka:

16.1. nufilmuoto vaizdo įrašą talpinkite asmeninėje ar savo mokyklos YouTube paskyroje (<https://www.youtube.com>, failo nuoroda turi būti prieinama visiems);

16.2. iki š. m. balandžio 30 d. atsiųskite nuorodą elektroniniu paštu [jurgita.beitiene@zng.lt](mailto:jurgita.beitiene@zng.lt) . (**Konkurse gali dalyvauti tik Semi+ užsiregistravę mokytojai, vadovaujantys mokinių kūrybinėms veikloms**).

17. Autorių teisės ir duomenų apsauga: užsiregistravę <https://www.semiplius.lt/> mokytojai patvirtina ir užtikrina, kad pateiktas vaizdo įrašo darbas yra originalus, sukurtas savarankiškai ir nepažeidžiant kito asmens ar autoriaus intelektinės nuosavybės teisių. Dalyvaudamas konkurse dalyvis suteikia Šilutės r. Žemaičių Naumiesčio gimnazijai ir Palangos „Baltijos“ pagrindinei mokyklai teisę viešai skelbti jo pateiktą vaizdo įrašo darbą.

18. Vertinant konkurso filmukus pagrindinis dėmesys bus skiriamas:

* 1. temos atskleidimui;
  2. originalumui ir kūrybiškumui;
  3. sklandumui;
  4. kalbos taisyklingumui;
  5. vaidybos natūralumui, atitikimui realiai situacijai;
  6. taisyklingam tarimui.

**VI SKYRIUS**

**APDOVANOJIMAI**

19. Mokiniai dalyviai bus apdovanoti padėkos raštais, išsiunčiamais mokytojų registracijos nurodytu el. pašto adresu.

20. I–III vietų laimėtojai apdovanojami diplomais, išsiunčiamais mokytojų registracijos nurodytu el. pašto adresu.

21. Organizatoriai pasilieka teisę steigti papildomas nominacijas.

22. Konkurso rezultatai bus išsiųsti mokytojų nurodytais elektroniniais pašto adresais iki 2025 m. gegužės 30 d.

23. Laureatai ir diplomantai bus skelbiami Šilutės rajono švietimo pagalbos tarnybos, Palangos miesto švietimo pagalbos tarnybos, Šilutės r. Žemaičių Naumiesčio gimnazijos ir Palangos „Baltijos“ pagrindinės mokyklos internetinėse svetainėse.

**VII SKYRIUS**

**KONKURSO ORGANIZATORIAI IR VERTINTOJAI**

24. Organizavimo ir vertinimo komisija:

* 1. Jurgita Beitienė, Šilutės r. Žemaičių Naumiesčio gimnazijos anglų kalbos mokytoja metodininkė;
  2. Rimantė Burbienė, Palangos „Baltijos“ pagrindinės mokyklos anglų kalbos mokytoja.

1. Vertintojai dalyvių filmukus vertins naudodamiesi nuostatų 1 priedu, pagal kriterijus numatytus 18 punkte, galimas maksimalus taškų skaičius 60.

**VIII SKYRIUS**

**BAIGIAMOSIOS NUOSTATOS**

26. Nufilmuotame darbe draudžiama naudoti kitus žmones ar žmonių grupes žeminančius žodžius, išsireiškimus, ženklus. Vaizdo įraše negali būti vartojama nenormatyvinė leksika. Vaizdo įrašas turi nepažeisti Lietuvos Respublikos įstatymų.

27. Iškilus klausimams, prašome kreiptis el. paštu: [jurgita.beitiene@zng.lt](mailto:jurgita.beitiene@zng.lt) .

**\_\_\_\_\_\_\_\_\_\_\_\_\_**

Respublikinio (nuotolinio) 5–6 klasių mokinių anglų kalbos vaizdo įrašo konkurso „Anglų kalba realiame gyvenime“ (English Language in Real-Life Situations) nuostatų

1 priedas

**RESPUBLIKINIO (NUOTOLINIO) 5–6 KLASIŲ MOKINIŲ**

**ANGLŲ KALBOS VAIZDO ĮRAŠO KONKURSO**

**„anglų kalba realiame gyvenime“ (*English language in real-life situations*)**

**VERTINIMAS**

|  |  |  |  |  |  |  |  |
| --- | --- | --- | --- | --- | --- | --- | --- |
| FILMUKO PAVADINIMAS | TEMOS ATSKELIDIMAS | ORIGINALUMAS IR KŪRYBIŠKUMAS | SKLANDUMAS | KALBOS TAISYKLINGUMAS | VAIDYBA: NATŪRALUMAS, ATITIKIMAS REALIAI SITUACIJAI | TAISYKLINGAS TARIMAS | BENDRAS BALŲ SKAIČIUS |
|  | 1-10 | 1-10 | 1-10 | 1-10 | 1-10 | 1-10 | 6-60 |
|  |  |  |  |  |  |  |  |

Respublikinio (nuotolinio) 5–6 klasių mokinių anglų kalbos vaizdo įrašo konkurso „Anglų kalba realiame gyvenime“ (English Language in Real-Life Situations) nuostatų

2 priedas

Paveikslėlis, kuriame yra eskizas, piešimas, automobilis, laikrodis

Automatiškai sugeneruotas aprašymas

**TĖVŲ SUTIKIMAS DALYVAVIMUI RESPUBLIKINIAME (NUOTOLINIO) 5-6 KLASIŲ MOKINIŲANGLŲ KALBOS VAIZDO ĮRAŠO KONKURSE**

**„ANGLŲ KALBA REALIAME GYVENIME“ (*English language in real-life situations*)**

**Sutinku/nesutinku**, kad mano vaikas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**dalyvautų projekte „ANGLŲ KALBA REALIAME GYVENIME“ (*English language in real-life situations*).

Pateikdami sutikimą **sutinkate**, kad mokinys būtų filmuojamas projekto tikslui įgyvendinti. Mokytojas nufilmuoto vaizdo įrašą laikinai gali patalpinti asmeninėje ar savo mokyklos YouTube paskyroje. Taip pat sutinkate, kad mokyklos-organizatorės gali viešai skelbti pateiktą vaizdo įrašo darbą (mokyklos svetainėje).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Tėvų vardas, pavardė parašas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Mokytojo vardas, pavardė parašas